Αλέξης Κακαζούκης

Ο **Αλέξης Κακαζούκης** (Λάρισα, 23 Αυγούστου 1981) είναι Έλληνας ποδοσφαιριστής, ο οποίος αγωνίζεται ως αμυντικός.

## Σταδιοδρομία σε συλλόγους
Ο Κακαζούκης ξεκίνησε τη σταδιοδρομία του ως μέσος από τις ακαδημίες του Απόλλωνα Λάρισας κατακτώντας το πρωτάθλημα Παίδων Ε.Π.Σ.Λ., ενώ συμμετείχε και στον τελικό του πρωταθλήματος Λυκείων νομού Λάρισας. Το 1999 αγωνίστηκε με τη φανέλα του Απόλλωνα στην Δ΄ Εθνική και παράλληλα στον πρώτο τελικό της καριέρας του κόντρα στον Ηρακλή Χάλκης (2-0) στο Στάδιο Αλκαζάρ για το Κυπελλο της ΕΠΣΛ. Ακολουθησαν άλλοι δύο νικηφόροι τελικοί πριν μεταγραφεί στην ΑΕ Λάρισας της Γ΄ Εθνικής το Δεκέμβριο του 2002 μαζί με τον Δημήτρη Μοράλες συμπαίκτη του στον Απόλλωνα Λάρισας. 

Στην ΑΕΛ όπου συνάντησε τον πρώην προπονητή του Οράσιο Μοράλες άρχισε να καθιερώνεται ως αριστερός πλάγιος αμυντικός κανοντας το ντεμπούτο του στις 12 Ιανουαρίου 2003 στην αναμέτρηση Νίκη Βόλου - ΑΕΛ (2-0). Στην πρώτη του χρονιά με την ΑΕΛ σημείωσε 8 συμμετοχές   βοηθώντας την ομαδα να παραμείνει στην κατηγορία την τελευταία αγωνιστική. Την σεζόν 2003-04 με προπονητή τον Τάκη Παραφέστα είχε 29 συμμετοχές και 1 γκολ στην εκτός έδρας αναμέτρηση με τον Κιλκισιακό (1-0) και στις 12 Φεβρουαρίου 2004. βοηθώντας την ΑΕΛ να επιστρέψει στη Β΄ Εθνική. 

Την επόμενη χρονιά 2004-05 μετά την έλευση του Γιώργου Δώνη δεν είχε καθόλου χρόνο συμμετοχής   και αποχώρησε ως ελεύθερος τον Ιανουάριο του 2005 για τον ΠΑΣ Γιάννινα. Tο καλοκαίρι του 2005 ο Πανηλειακός υπηρξε ο νέος σταθμός της καριέρας του και ακολούθησαν Καστοριά (2006), o Εθνικός Ολυμπιακός Βόλου (2007) όπου και σημείωσε 2 τέρματα με προπονητη τον Μιχάλη Ζιώγα φτάνοντας στον ημιτελικό του Κυπέλλου Ερασιτεχνών, Α.Ο. Τρίκαλα (2007-09), Ατρόμητος Σπερχειάδας (2009), Νίκη Βόλου (2010), Α.Σ. Αναγέννηση Γιαννιτσών (2010-11). Το 2011 επέστρεψε στη Λάρισα για λογαριασμό του Απόλλωνα Λάρισας (2011) και του Μαχητή Τερψιθέας στην παρθενική του παρουσία στην Δ΄ Εθνική, ενω το 2013 μεταγράφηκε στον Φοίβο Κρεμαστής Ροδου
 και το 2014 στον Α.Σ. Ρόδος.  

Aπο το 2015 και μετά αγωνίζεται ανελλιπώς στην Α' ΕΠΣ Λάρισας και θεωρείται ένα από τα μεγαλύτερα ονόματα της κατηγορίας (Αχιλλέας Φαρσάλων, Σμόλικας Φαλάνης, Αστραπή Νέας Πολιτείας, ΑΟ Μαυροβουνίου). Εχει αγωνιστεί σε 7 τελικούς Κυπέλλου ΕΠΣ Λάρισας, Θεσσαλίας& Δωδεκανήσου  σημειώνοντας 1 γκολ από το 1999 έως και το 2023, με τον πρώτο και τον τελευταίο τελικό (ΑΟ Μαυροβουνίου) να απέχουν 24 ολόκληρα χρόνια. Το 2018-19 σημείωσε άλλο ένα ρεκόρ στον θεσμό κερδίζοντας τον τίτλο του 
πρώτου σκόρερ  αν και αγωνίζεται ως πλάγιος αμυντικός. 
Ένα εξ αυτών το σημείωσε με απευθείας εκτέλεση κόρνερ στον προημιτελικό Σμόλικας Φαλάνης - AE Κιλελέρ (3-0) στις 25 Μαρτίου 2019. 

### Περιστατικό αθλητικής βίας εις βάρος του
Στις 23 Νοεμβρίου 2023 απασχόλησε τα μέσα ενημέρωσης όταν κατήγγειλε ξυλοδαρμό από συναθλητές του της αντίπαλης ομάδας στον αγώνα Όλυμπος Γόννων - ΑΟ Μαυροβουνίου. Ο ποδοσφαιριστής μέσα από ένα βίντεο στα social media, αναφέρθηκε σοκαρισμένος στο περιστατικό περιγράφοντας τις εφιαλτικές στιγμές που έζησε και ζήτησε από τους αρμόδιους να λάβουν τα μέτρα τους για να μειωθούν όλα αυτά τα βίαια περιστατικά που σημειώνονται τελευταία πολύ έντονα στα ποδοσφαιρικά γήπεδα.

## Παραπομπές


## Εξωτερικοί σύνδεσμοι

* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Απόλλων Λάρισας
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Αχιλλέα Φαρσάλων
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Νίκης Βόλου